Vrystaat trek nog 'n Bul nader | Nuus24
Vrystaat trek nog 'n Bul nader
Sadie dalk terug vir stryd teen Cheetahs
Potgieter voer Blou Bulle aan
Kaapstad – Die Cheetahs het nog 'n Blou Bul na Bloemfontein gelok met die stut Rossouw de Klerk wat by die Vrystaters sal aansluit na afloop van die Curriebeker-seisoen.Die Cheetahs se afrigter, Naka Drotské, het Dinsdag aan Sport24 bevestig dat die 22-jarige 'n kontrak van twee jaar met die franchise gesluit het.De Klerk, wat sy Super-debuut in 2010 vir die Bulls gemaak het, sal help om die gaping te vul wat deur met die vertrek van WP Nel gelaat is.Nel het die span onlangs verlaat om klubrugby in Skotland te speel.Die Cheetahs het met Marcel van der Merwe op vaskop- en Trevor Nyakane op loskop-stut in hul 43-20-nederlaag Saterdag teen die Goue Leeus begin.Die Bulle stel blykbaar daarin belang om die dienste van Van der Merwe wat De Klerk 'n welkome nuweling in Bloemfontein sal maak indien die Pretorianers suksesvol is.Die Vrystaters pak die Bulle Vrydagaand in die Curriebeker-kragmeting op Loftus Versfeld in Pretoria. Afskoptyd is 19:10.Vir die jongste sportnuus volg Nuus24Sport op Twitter.– Sport24
Lees meer oor: rossouw de klerk | curriebeker | blou bulle | vrystaat VOLGENDE OP NUUS24X